Üks sõber oli just saabunud Indiast ja Tseilonilt ning tuli  välja, et seal olles oli ta kohtunud Henry vana tuttavaga, Moolji Thackerseyga, kellele kolonel kohe kirja saatis. Oma vastuses rääkis Moolji "suurest hinduõpetajast ja veedausu uuendajast" Swami Dayanand Saraswatist, kes oli algatanud Arya Samaij liikumise Indias. Moolji tutvustas Olcotti Arya Samaiji Bombay osakonna juhataja Hurruchund Chintamoniga. Kirjavahetusest New Yorgi ja Bombay vahel sai Olcott käsitluse, et Arya Samaiji ja Teosoofia Ühingu eesmärgid ja filosoofilised printsiibid on samasuunalised.